Sukladno Zakonu o fiskalnoj odgovornosti (Narodne novine, br. 111/18) i Uredbi o sastavljanju i predaji Izjave o fiskalnoj odgovornosti (Narodne novine, broj 95/19), ravnateljica TSŠ – SMSI „Leonardo da Vinci“ Buje – Buie dana 31.01.2023. godine donosi

**PROCEDURU UPRAVLJANJA I RASPOLAGANJA IMOVINOM**

 **U VLASNIŠTU TSŠ – SMSI „LEONARDO DA VINCI“ BUJE – BUIE**

I. UVODNE ODREDBE

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na muške i ženske osobe.

Članak 1.

Ovom Procedurom uređuje se postupanje ravnatelja i Školskog odbora TSŠ – SMSI „Leonardo da Vinci“ Buje – Buie u svezi sa stjecanjem, raspolaganjem i upravljanjem nekretninama u vlasništvu Škole te postupak davanja u zakup građevinskog zemljišta.

Članak 2.

Ravnatelj i Školski odbor upravljaju nekretninama u vlasništvu Škole u skladu sa Statutom TSŠ – SMSI „Leonardo da Vinci“ Buje – Buie.

II. TEMELJNE ODREDBE

Članak 3.

Ovom Odlukom se naročito uređuje:

* stjecanje, raspolaganje i upravljanje imovinom
* davanje u zakup školskih prostorija i/ili građevinskog zemljišta

Članak 4.

Ravnatelj Škole samostalno odlučuje o stjecanju, otuđivanju ili opterećivanju imovine Škole (osim nekretnina) te investicijskim radovima u vrijednostima manjim od 9.290,60 EUR a za vrijednosti jednakima ili većima od 9.290,60 EUR, prema prethodnoj odluci Školskog odbora odnosno po suglasnosti osnivača.

Školski odbor odlučuje samostalno o stjecanju, opterećivanju ili otuđivanju imovine (osim nekretnina) te investicijskim radovima čija je vrijednost jednaka ili veća od 9.290,60 EUR do 39.816,84 EUR a uz suglasnost osnivača odlučuje o stjecanju, opterećivanju ili otuđivanju nekretnina bez obzira na njihovu vrijednost.

Članak 5.

Škola u svome vlasništvu ima zgradu na adresi Buje, Školski brijeg 1, (k.č. 1147/2 (Upisano: škola, dječje igralište, dvorište) te k.č. 3982 u k.o. Buje (Upisano: Škola)) koju koristi isključivo za odvijanje osnovne djelatnosti, a to je odgoj i obrazovanje učenika.

Procedura davanja u zakup:

|  |  |  |  |  |  |
| --- | --- | --- | --- | --- | --- |
| Red. br. | Aktivnost | Opis aktivnosti | Odgovorna osoba | Dokument | Rok |
| 1. | Zahtjev korisnika  | Školski odbor odlučuje o davanju suglasnosti za sklapanje ugovora | Školski odbor | Odluka | 15 dana |
| 2. | Izrađuje se nacrt ugovora | Nacrt ugovora s popratnom dokumentacijom dostavlja se Upravnom odjelu za obrazovanje sport i tehničku kulturu radi dobivanja prethodne suglasnosti | Tajnica | Nacrt ugovora | 7 dana od održavanja sjednice Školskog odbora |
| 3. | Davanje suglasnosti | Dostava suglasnosti i ugovora | Upravni odjel za obrazovanje sport i tehničku kulturu | Ugovor + suglasnost |  |
| 4. | Potpisivanje ugovora | Potpisivanje ugovora od strane ravnatelja škole i predstavnika korisnika | Ravnatelj |  | Po dobivanju suglasnosti |
| 5.  | Dostava kopije ugovora | Nakon što obje strane potpišu ugovor, kopiju ugovora dostavlja se Upravnom odjelu | Tajnica |  | Po sklapanju ugovora |

ZAVRŠNE ODREDBE

Članak 6.

Ova Procedura objaviti će se na oglasnoj ploči Škole, a stupa na snagu danom donošenja.

Klasa: 430-01/23-01/1

Urbroj: 2105-21-01/23-2

Buje, 31. 1. 2023.

Ravnateljica:

Irena Penko, prof.

\_\_\_\_\_\_\_\_\_\_\_\_\_\_\_\_\_\_